CELEX: 32012R0104
Language: sl
Date: 2012-02-07 00:00:00
Title: Izvedbena uredba Komisije (EU) št. 104/2012 z dne 7. februarja 2012 o uvrstitvi določenega blaga v kombinirano nomenklaturo

9.2.2012   
            
            
               SL
            
            
               Uradni list Evropske unije
            
            
               L 36/19
            
         IZVEDBENA UREDBA KOMISIJE (EU) št. 104/2012
   z dne 7. februarja 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 7. februarja 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Razvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Tako imenovani „komplet delov dvokolesa“, ki je sestavljen iz:
                  
                              (a)
                           
                           
                              okvirja,
                           
                        
                              (b)
                           
                           
                              sprednjih vilic in
                           
                        
                              (c)
                           
                           
                              dveh platišč.
                           
                        Sestavni deli se predložijo za carinjenje hkrati, vendar so pakirani posamezno.
               
               
                  
                              (a)
                           
                           8714 91 10
                        
                              (b)
                           
                           8714 91 30
                        
                              (c)
                           
                           8714 92 10
                        
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedila oznak KN 8714, 8714 91, 8714 91 10 in 8714 91 30 ter 8714 92 in 8714 92 10.
                  Ker deli, ko se sestavijo, nimajo temeljnih značilnosti kompletnega dvokolesa, uvrstitev v podštevilko 8712 00 kot nekompletno dvokolo na podlagi splošnega pravila za razlago 2(a) ne pride v poštev (glej tudi pojasnjevalno opombo KN k podštevilki 8712 00).
                  Ker niso pakirani skupaj, njihova uvrstitev kot proizvoda, pripravljenega v kompletih za prodajo na drobno v smislu splošnega pravila za razlago 3(b), ne pride v poštev.. Zato je treba sestavne dele uvrstiti ločeno.
                  Okvir je zato treba uvrstiti pod oznako KN 8714 91 10, sprednje vilice pod oznako KN 8714 91 30, platišča pa pod oznako KN 8714 92 10.